|  |  |
| --- | --- |
| **ΓΡΑΦΕΙΟ ΒΙΒΛΙΟΘΗΚΗΣ, ΑΡΧΕΙΩΝ ΚΑΙ ΕΚΔΟΣΕΩΝ** |  |
| Πληροφορίες: Αργυρώ Στεφανοπούλου  Τηλ. Γραφείου: 210 6014206  Email: [bibliotheque@iep.edu.gr](mailto:bibliotheque@iep.edu.gr) | ΑΘΗΝΑ 16/11/2017 |

**ΠΡΟΣΚΛΗΣΗ**

σε εκδήλωση με θέμα: **«Οι Βιβλιοθήκες ως χώροι μάθησης και υποστήριξης της εκπαιδευτικής διαδικασίας-Το παράδειγμα των Δημιουργικών Εργασιών του Γενικού Λυκείου»**

Το **Γραφείο Βιβλιοθήκης, Αρχείων και Εκδόσεων** του Ινστιτούτου Εκπαιδευτικής Πολιτικής (**ΙΕΠ**) στο πλαίσιο της πρωτοβουλίας ***«Διάλογοι****…με την εκπαιδευτική κοινότητα****»*** οργανώνει σε συνεργασία με το **Γενικό Συμβούλιο Βιβλιοθηκών** **(ΓΣΒ)** του Υπουργείου Παιδείας, Έρευνας και Θρησκευμάτων (**ΥΠΠΕΘ**) και την **Εθνική Βιβλιοθήκη της Ελλάδος (ΕΒΕ)** εκδήλωση με θέμα:

«**Οι Βιβλιοθήκες ως χώροι μάθησης και υποστήριξης της εκπαιδευτικής διαδικασίας-Το παράδειγμα των Δημιουργικών Εργασιών του Γενικού Λυκείου»**

Σ**κοπός** της εκδήλωσης είναι η ανάδειξη των δυνατοτήτων συνεργασίας των Δημοσίων Βιβλιοθηκών με τα σχολεία και ειδικότερα για την εκπόνηση των Δημιουργικών Εργασιών.

Η ημερίδα **απευθύνεται** σε **εκπαιδευτικούς** της Δευτεροβάθμιας Εκπαίδευσης και ιδιαίτερα του Γενικού Λυκείου και σε **βιβλιοθηκονόμους**.

Στην εκδήλωση θα πραγματοποιηθεί παρουσίαση των βασικών αρχών πληροφοριακού γραμματισμού καθώς και πρακτικές εφαρμογές στη διαδικασία εκπόνησης των Δημιοουργικών Εργασιών του Λυκείου. Θα ακολουθήσει συζήτηση με το κοινό.

**Πρόγραμμα**

**17:30-18:00:** **Προσέλευση**

**18:00-21:00**

**Χαιρετισμοί - Εισηγήσεις**

**Οι Δημόσιες Βιβλιοθήκες ως χώροι μάθησης και υποστήριξης της εκπαιδευτικής διαδικασίας** *(Χ. Παπαθεοδώρου, Καθηγητής του Τμήματος Αρχειονομίας, Βιβλιοθηκονομίας και Μουσειολογίας της Σχολής Επιστήμης της Πληροφορίας και Πληροφορικής του Ιονίου Πανεπιστημίου)*

**Οι Δημιουργικές Εργασίες στο Γενικό Λύκειο: αποτίμηση και προοπτικές** *(Γ. Φέρμελη, Προϊσταμένη του Γραφείου Βιβλιοθήκης, Αρχείων και Εκδόσεων του ΙΕΠ, Π. Χαραμής, Αντιπρόεδρος του ΙΕΠ)*

**Πληροφοριακός Γραμματισμός: εφαρμοσμένα παραδείγματα Δημιουργικών Eργασιών** *(Στελέχη της ΕΒΕ)*

**Συζήτηση-Συμπεράσματα** *(Φίλιππος Τσιμπόγλου, Διευθυντής της Εθνικής Βιβλιοθήκης της Ελλάδος, Μιχάλης Σφακάκης, Πρόεδρος του Γενικού Συμβουλίου Βιβλιοθηκών,* ***Συντονιστής:*** *Καθηγητής Γεράσιμος Κουζέλης, Πρόεδρος του Ινστιτούτου Εκπαιδευτικής Πολιτικής)*

Η εκδήλωση θα πραγματοποιηθεί στην αίθουσα του **Πύργου Βιβλίων στο ισόγειο της Εθνικής Βιβλιοθήκης της Ελλάδος στο Κέντρο Πολιτισμού Ίδρυμα Σταύρος Νιάρχος**, την **Τρίτη 12 Δεκεμβρίου 2017 και ώρα 17:30-21:00.** Πληροφορίες για την πρόσβαση στον χώρο της εκδήλωσης βρίσκονται στον ακόλουθο σύνδεσμο: <https://www.snfcc.org/you-the-snfcc/how-to-get-here/?lang=el>

Η είσοδος είναι ελεύθερη κατόπιν δήλωσης ενδιαφέροντος στον ακόλουθο σύνδεσμο: <https://iep.edu.gr/services/mitroo/>

Επισημαίνεται ότι η εκδήλωση θα μαγνητοσκοπηθεί από την Εκπαιδευτική Ραδιοτηλεόραση και θα δοθούν «Βεβαιώσεις παρακολούθησης» από το ΙΕΠ.